CELEX: 31995D0491
Language: el
Date: 1995-11-15 00:00:00
Title: 95/491/ΕΚ: Απόφαση της Επιτροπής της 15ης Νοεμβρίου 1995 σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για τη φυσαλιδώδη νόσο των χοίρων, Pirbright, Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)

Avis juridique important

|

31995D0491

95/491/ΕΚ: Απόφαση της Επιτροπής της 15ης Νοεμβρίου 1995 σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου αναφοράς για τη φυσαλιδώδη νόσο των χοίρων, Pirbright, Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 282 της 24/11/1995 σ. 0023 - 0024

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Νοεμβρίου 1995  σχετικά με την κοινοτική χρηματοδοτική ενίσχυση για τη λειτουργία του κοινοτικού εργαστηρίου  αναφοράς για τη φυσαλιδώδη νόσο των χοίρων, Pirbright, Ηνωμένο Βασίλειο (Το κείμενο στην αγγλική  γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/491/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον  κτηνιατρικό τομέα  (1), όπως τροποποιήθηκε τελευταία από την απόφαση 94/370/ΕΚ  (2), και ιδίως το  άρθρο 28 παράγραφος 2, Εκτιμώντας: ότι σύμφωνα με το παράρτημα ΙΙ σημείο 6 της οδηγίας 92/119/ΕΟΚ του Συμβουλίου της 17ης Δεκεμβρίου  1992 για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και  ειδικών μέτρων για τη φυσαλιδώδη νόσο των χοίρων  (3), το AFRC institute for Animal Health,  Pirbright, στο Ηνωμένο Βασίλειο, ορίσθηκε ως εργαστήριο αναφοράς για τη φυσαλιδώδη νόσο των χοίρων  7 ότι όλες οι λειτουργίες και οι αρμοδιότητες που πρέπει να εκτελεί το εργαστήριο αναφοράς ορίζονται  στο παράρτημα ΙΙΙ της οδηγίας αυτής 7 ότι η κοινοτική βοήθεια πρέπει να εξαρτάται από τη  διεκπεραίωση των αρμοδιοτήτων αυτών 7 ότι η κοινοτική χρηματοδοτική ενίσχυση πρέπει να χορηγηθεί στο κοινοτικό εργαστήριο αναφοράς για να  μπορέσει να εκτελέσει τις σχετικές λειτουργίες και αρμοδιότητες 7 ότι, για δημοσιονομικούς λόγους, η κοινοτική βοήθεια χορηγείται για περίοδο ενός έτους 7 ότι, για εποπτικούς λόγους, πρέπει να εφαρμοστούν τα άρθρα 8 και 9 του κανονισμού (ΕΟΚ) αριθ.  729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής   (4), όπως τροποποιήθηκε τελευταία από τον κανονισμό (ΕΟΚ) αριθ. 2048/88  (5) 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης  Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η Κοινότητα χορηγεί στο Ηνωμένο Βασίλειο χρηματοδοτική ενίσχυση για τις  λειτουργίες και αρμοδιότητες που πρέπει να διεκπεραιώσει το κοινοτικό εργαστήριο αναφοράς για τη  φυσαλιδώδη νόσο των χοίρων στο AFRC institute for Animal Health, Pirbright. Άρθρο 2 Το Institute for Animal Health, στο Pirbright, στο Ηνωμένο Βασίλειο, εκτελεί τις  λειτουργίες και τις αρμοδιότητες που αναφέρονται στο άρθρο 1. Εφαρμόζονται οι διατάξεις του  παραρτήματος ΙΙΙ της οδηγίας 92/119/ΕΟΚ του Συμβουλίου. Άρθρο 3 Η κοινοτική χρηματοδοτική ενίσχυση ανέρχεται κατά ανώτατο όριο σε 48  000 Ecu για την  περίοδο από την 1η Αυγούστου 1995 έως τις 31 Ιουλίου 1996. Άρθρο 4 Η κοινοτική χρηματοδοτική ενίσχυση χορηγείται ως εξής: -  το 70  % ως προκαταβολή μετά από αίτηση του Ηνωμένου Βασιλείου, -  το υπόλοιπο μετά την υποβολή των συναφών αιτιολογικών -τεχνικού και χρηματοοικονομικού  χαρακτήρα- εγγράφων. Τα έγγραφα αυτά πρέπει να υποβληθούν πριν από την 1η Οκτωβρίου 1996. Άρθρο 5 Τα άρθρα 8 και 9 του κανονισμού (ΕΟΚ) αριθ. 729/70 εφαρμόζονται τηρουμένων των  αναλογιών. Άρθρο 6 Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας  Ιρλανδίας. Βρυξέλλες, 15 Νοεμβρίου 1995. Για την Επιτροπή Franz FISCHLER Μέλος της Επιτροπής